Але ж вярнуся да крэатыву бібліятэкараў з Ламаносава. Ладзяць мясцовыя бібліятэкары і традыцыйныя “бібліяночы”. Апошняя з іх прайшла па творчасці Яўгенія Шварца, падчас якой можна было чытаць па ролях казкі знакамітага аўтара, зрабіць сабе прычоску ці аквагрым “а-ля Снежная каралева” і нават пабываць у віртуальнай кінастудыі ў 3D-акулярах. Таксама не забываюць тут і пра бібліятэчную рэкламу. Гэта, акрамя сацыяльных сетак і сайта, афармленне вокнаў установы культуры выставамі расійскіх і замежных пісьменнікаў. Што ж, як на мой погляд, цікавы замежны вопыт, які варта браць на ўзбраенне і айчынным бібліятэкарам.